Giorgio Napolitano

Giorgio Napolitano (29 juny 1925, Napels - 22 septimber 2023, Romehttps://www.repubblica.it/politica/2023/09/22/news/giorgio_napolitano_morto_presidente_repubblica_g-415450210/?ref=RHUO-UO) wie fan 15 maaie 2006 oant 13 jannewaris 2015 de presidint fan Itaalje.

Napolitano studearre rjochten, en wie al foar de Twadde Wrâldoarloch warber yn it kommunistyske ferset tsjin de fassisten fan Benito Mussolini. Under de Dútske besetting focht er yn it ferset. Hy bleau polityk aktyf, en al yn 1953 waard er parlemintslid.

Hy wie lid fan de Kommunistyske Partij fan Italië oant dy opheft waard yn 1991. Hy stipe it Eurokommunisme fan Enrico Berlinguer, en wie ien fan de foaroanmannen by de omfoarming fan de partij ta in sosjaaldemokratyske partij. Ek by it ta-inoar kommen fan oare linkse streamingen hie er grutte fertsjinsten.

Yn syn lettere karriêre wie er ûnder mear minister fan ynlânske saken (1996-1998) en Europarlemintariër (1999-2004). Fan 2005 oant syn ferkiezing as presidint wie Napolitano senator foar it libben yn de Senato della Repubblica. By syn presidintskip is syn senatorskip fersteld.

By syn nijjierstaspraak op 31 desimber 2014 kundige Napolitano oan dat er meikoarten ôftrede soe.Italiaanse President Napolitano kondigt vertrek aan, NU.nl, 31 desimber 2014 (ANP-berjocht) Op 14 jannewaris 2015 waard dat ek effektyf. President Italië treedt vandaag nog af NU.nl, 13 jannewaris 2015Italiaanse president Napolitano formeel afgetreden nu.nl, 14 jannewaris 2015 Op deselde dei waard senaatsfoarsitter Pietro Grasso beneamd as ynterim-presidint oant op 3 febrewaris 2015 Sergio Mattarella as presidint ynstallearre waard. de ferkiezing fan de presidint  La Stampa,
sjoen 25-1-2015

Kategory:Italjaansk politikus
Kategory:Italjaansk parlemintslid
Kategory:Italjaansk minister
Kategory:Presidint fan Itaalje
Kategory:Italjaansk sosjalist
Kategory:Italjaansk ateïst
Kategory:Italjaansk fersetsstrider yn de Twadde Wrâldkriich
Kategory:Napolitaansk persoan
Kategory:Persoan berne yn 1925